* prijedlog

Na temelju članka 72. Zakona o zdravstvenoj zaštiti („Narodne novine“ broj 100/18, 125/19 i 147/20), članka 12. Zakona o ustanovama („Narodne novine“, broj 76/93, 29/97, 47/99, 35/08 i 127/19), članka 24. Statuta Zagrebačke županije („Glasnik Zagrebačke županije“, broj 17/09, 31/09, 4/13, 6/13 - pročišćeni tekst, 5/18, 14/18 i 18/18 – pročišćeni tekst, 3/20 i 23/20) i članka 64. Poslovnika Županijske Skupštine Zagrebačke županije ("Glasnik Zagrebačke županije", broj 26/09, 5/13, 6/13 - pročišćeni tekst, 28/17, 5/18, 14/18, 18/18 – pročišćeni tekst, 23/20 i 34/20) Županijska skupština Zagrebačke županije na \_\_\_\_\_\_ sjednici održanoj \_\_\_\_\_\_ 2021. godine donosi

ODLUKU

o izmjeni Odluke o spajanju ljekarni Jastrebarsko i Velika Gorica, te ljekarničke djelatnosti domova zdravlja Samobor i Zaprešić u Ljekarne Zagrebačke županije

Članak 1.

U Odluci o spajanju ljekarni Jastrebarsko i Velika Gorica, te ljekarničke djelatnosti domova zdravlja Samobor i Zaprešić u Ljekarne Zagrebačke županije („Glasnik Zagrebačke županije“, broj 1/2003, 1/2004 i 11/2010), mijenja se članak 4. stavak 7. i sada glasi:

„Ljekarne Zagrebačke županije obavljaju ljekarničku djelatnost u prostoru u kojem su do osnivanja Ljekarni Zagrebačke županije obavljale ljekarničku djelatnost, a međusobne odnose vezane uz korištenje i zakup poslovnog prostora utvrđuju ugovorno s vlasnikom prostora.“

Članak 2.

Sve ostale odredbe Odluke o spajanju ljekarni Jastrebarsko i Velika Gorica, te ljekarničke djelatnosti domova zdravlja Samobor i Zaprešić u Ljekarne Zagrebačke županije ostaju neizmijenjene.

Članak 3.

Ova Odluka stupa na snagu osmog dana od dana objave u «Glasniku Zagrebačke županije».

KLASA:

URBROJ:

Zagreb, \_\_\_\_\_\_\_\_\_\_ 2021.

PREDSJEDNIK

ŽUPANIJSKE SKUPŠTINE

Mato Čičak